ພະ​ສົງ​ໄທ ເດີນ​ທຸ​ດົງ ຜ່ານ​ດິນ ສ​ຫລ ຈາກ​ພາກຕາ​ເວັນຕົກ ສູ່​ພາກ​ຕາ​ເວັນອອກ ເພື່ອ​ສັນ​ຕິ​ພາບ 
ພະ​ອາ​ຈານສຸ​ທຳ ນາ​ທີ​ທອງ ໄດ້​ໃຊ້​ເວ​ລາ 4 ເດືອນ ເພື່ອເດີນ​ທາງຂ້າມແຜ່ນດິນ​ສະ​ຫະ​ລັດ ດ້ວຍ​ການ​ຍ່າງ ເພື່ອ​ປຸກ​ລະ​ດົມ ໃຫ້ມີ​ການ​ສົ່ງ​ເສີມ​ສັນ​ຕິ​ພາບ.
ຈາກແຄມຝັ່ງທະເລເບື້ອງນຶ່ງໄປຫາຝັ່ງທະເລອີກເບື້ອງນຶ່ງຂອງສະຫະລັດແມ່ນມີໄລຍະທາງປະມານ 4,800 ກິໂລແມັດ ສຳລັບຜູ້ທີ່ມາຢ້ຽມຢາມຫຼາຍຄົນແລ້ວ ການເດີນທາງໄປທົ່ວປະເທດ ແມ່ນເປັນການເດີນທາງຜ່ານພິທີກຳທາງສາສະໜາ ນີ້ຄືເລື້ອງລາວງຂອງຊາຍຄົນນຶ່ງ ທີ່ຕັດສິນໃຈເດີນທາງຍ້ອນເຫດຜົນ ທີ່ແຕກຕ່າງໄປອີກ ວາຣັງການາ ຈອມເຈີນ (Warangkana Chomchuen) ແລະ ພິນິດການ ຕຸລາຈອມ (Pinitkarn Tulachom) ນັກຂ່າວວີໂອເອໄດ້ນຳເອົາເລື້ອງລາວຂອງເພິ່ນມາເລົ່າສູ່ຟັງ ຊຶ່ງບົວສະຫວັນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ພະສົງຈາກໄທກຳລັງຢູ່ໃນການເດີນທາງເພື່ອບຳເພັນພຽນກິດຈະວັດຂອງເພິ່ນຢູ່ ເພິ່ນໄດ້ໃຊ້ເວລາ 4 ເດືອນເພື່ອເດີນທາງຂ້າມແຜ່ນດິນສະຫະລັດດ້ວຍການຍ່າງເພື່ອປຸກລະດົມໃຫ້ມີການສົ່ງເສີມສັນຕິພາບ ພະອາຈານສຸທຳ ນາທີທອງ (Sutham Nateetong), ພະສົງໄທໃຫ້ຄຳເຫັນວ່າ: ພະສຸທຳ ນາທີທອງໄດ້ເລືອກເອົາການບວດເປັນພະເພື່ອເປັນເສັ້ນທາງນຳໄປສູ່ສັນຕິ ພາບ ແລະວິປັສສະນາ ຫລືຄວາມຮູ້ແຈ້ງໃນທຳມະ ພາຍຫລັງທີ່ໄດ້ເຮັດວຽກເປັນນັກ ການເມືອງຢູ່ໃນໄທເປັນເວລາດົນນານ ທີ່ບໍ່ໄດ້ເຮັດໃຫ້ເພິ່ນມີຄວາມຮູ້ສຶກເພິ່ງພໍໃຈເລີຍ ການຕັດສິນໃຈເດີນທຸດົງຜ່ານດິນແດນຂອງສະຫະລັດ ເປັນພຽງບາດກ້າວຕໍ່ໄປອັນນຶ່ງ ຢູ່ໃນການເດີນທາງດ້ານ ສາສະໜາຂອງເພິ່ນ ເພິ່ນໄດ້ເລີ້ມຕົ້ນຍ່າງໃນເດືອນມີນາຈາກເມືອງ ແຊນຕາ ໂມນິກາ (Santa Monica), ລັດຄາລິຟໍເນຍ ແລະເລືອກເດີນໄປຕາມເສັ້ນທາງເລກທີ 66 ຊຶ່ງເປັນເສັ້ນທາງປະຫວັດສາດ, ເສັ້ນທາງສຳຄັນທີ່ຕັດຜ່ານ 8 ລັດນັ້ນ ຂ່າວກ່ຽວກັບການເດີນທຸດົງຂອງເພິ່ນໄດ້ດຶງດູດຄວາມສົນໃຈຂອງຊາວອາເມຣິກັນ ຊຶ່ງຫລາຍຄົນໃນນັ້ນ ບໍ່ເຄີຍໄດ້ພົບເຫັນພະສົງໃນສາສະໜາພຸດຈັກເທື່ອ ເຊັ່ນ ທ່ານ ສເປັນເຊີ ໂຈແອນສັນ (Spencer Johansen), ເຈົ້າເມືອງ ເມືອງ ເລັກຊິງຕັນ (Lexington), ລັດອີລີນອຍ ເລົ່າສູ່ຟັງວ່າ: ນາງ ແຄເຣັນ ວິງໂກ (Karen Wingo), ເຈົ້າຂອງຮ້ານຂາຍເຄື່ອງເກົ່າ ຫລື thrift shop ຢູ່ໃນເມືອງ ເລັກຊິງຕັນ (Lexington) ເວົ້າວ່າ ລາວໄດ້ປິດຮ້ານຂອງຕົນໄວກວ່າປົກກະຕິ ເພື່ອວ່າລາວຈະໄປຍ່າງ ແລະເວົ້າລົມກັບພະສຸທຳໄດ້ ນາງວິງໂກ ເລົ່າສູ່ຟັງວ່າ: ພະສຸທຳໃຫ້ຄວາມເຫັນເພີ້ມອີກວ່າ: ທ້າວຄຣິດສຕຽນ ໂຄແບລ (Christian Kobel) ແລະ ນາງແຄຣິສຊາ ກັນຕີ (Carissa Gunty), ຄູ່ສາມີພັນລະຍາຊາວອາເມຣິກັນຄູ່ນຶ່ງຢູ່ໃນເມືອງດໄວທ໌ (Dwight), ລັດອີລີນອຍ ໄດ້ນິມົນພະສຸທຳໃຫ້ໄປນອນພັກຢູ່ໃນເຮືອນຂອງເຂົາເຈົ້າ ພວກເຂົາເຈົ້າໄດ້ຮຽນຮູ້ການເຮັດສະມາທິ ແລະອື່ນໆອີກຈາກພະສົງໄທ ທ້າວ ຄຣິດສຕຽນ ໂຄແບລ (Christian Kobel) ບອກວ່າ, ນາງແຄເຣັນ ວິງໂກ (Karen Wingo) ເລົ່າສູ່ຟັງອີກວ່າ: ພະສຸທຳໄດ້ໄປເຖິງຈຸດໝາຍປາຍທາງຂອງເພິ່ນຢູ່ໃນນະຄອນນິວຢອກ ໃນທ້າຍເດືອນມິຖຸນາຜ່ານມາ ທ່ານໄດ້ວາງແຜນການປຸກລະດົມໃນຄັ້ງຕໍ່ໄປຂອງເພິ່ນແລ້ວ ໃນຕອນທ້າຍປີນີ້ ເພິ່ນຈະຍ່າງທຸດົງຈາກປະເທດໄທ ໄປຫາຝຣັ່ງ, ຊຶ່ງເປັນການເດີນທາງໃນໄລຍະໄກທີ່ສຸດຂອງເພິ່ນອີກ ໃນໄລຍະທາງປະມານ 15,000 ກິໂລແມັດ ເພື່ອສົ່ງເສີມສັນຕິພາບ, ຊຶ່ງເປັນການເຮັດເປັນຂັ້ນໆໄປ Sutham Nateetong, Thai Monk: Spencer Johansen, Mayor, Lexington, Il: Karen Wingo, Lexington, Il: Sutham Nateetong, Thai Monk: Christian Kobel, Dwight, Il: Karen Wingo, Lexington, Il: